
46. sjednice Vijeća Mjesnog odbora Volovčica
održane dana 23. siječnja 2025. godine (četvrtak) s početkom u 18:30 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Stipo Grgić, Iva Jelačić, Marko Maričić
NENAZOČNI ČLANOVI VIJEĆA: Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 4 od 5 članova/ica Vijeća, što znači da Vijeće može pravovaljano odlučivati te otvara 46. sjednicu Vijeća Mjesnog odbora.
Vijeće je jednoglasno verificiralo tekst Zapisnika 45. sjednice Vijeća održane dana 03. prosinca 2024. godine.
Na prijedlog predsjednice, Vijeće jednoglasno utvrđuje dopunjeni

D N E V N I   R E D

1. Korištenje prostora mjesne samouprave Volovčica
2. Aktualna komunalna problematika
3. Razno: izvješća, pitanja i prijedlozi.
Ad1) Korištenje prostora mjesne samouprave Volovčica
Temeljem provedene rasprave Vijeće Mjesnog odbora Volovčica jednoglasno donosi 

Z a k lj u č a k   1.
o korištenju prostora

Vijeće Mjesnog odbora Volovčica odobrava jednokratno korištenje dvorane od 72m2, čajne kuhinje i sanitarnog čvora u prostoru mjesne samouprave Volovčica, Kriška 20, Almeidi Dragičević iz Zagreba, Kolarova 14 dana 01.03.2025. godine u terminu od 13.00 do 22.00 sati, a sukladno odredbama Zaključka o prostorima mjesne samouprave. 
Ad2) Aktualna komunalna problematika
U svezi zaključka 45. sjednice Vijeća Mjesnog odbora Volovčica kojim se predlaže uvrštavanje u prioritete VMO za Plan komunalnih aktivnosti za 2025. godinu za područje Mjesne samouprave Volovčica  uređenje postojećeg popločenja pristupa stambenoj zgradi na adresi Kolarova ulica 16 koji je dio k.č. 2662/92 k.o. Peščenica, vijećnik Stipo Grgić je istaknuo da je u prethodnim kontaktima s predstavnikom suvlasnika Kolarove ulice 16 doznao da se ispod predmetnog popločenja nalazi zemlja  i 2 šahta kanalizacije koja ide u kolektor te da se sumnja na procurenja na kanalizaciji zbog kojih je opločenje propalo što bi značilo da će se vjerojatno raditi o obuhvatnijem zahvatu sanacije.

Temeljem provedene rasprave Vijeće jednoglasno donosi 

Z a k lj u č a k   2. 
o rješavanju komunalne problematike

	Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih zatraži 
· žurnu pomoć u rješavanju problema nedostatne rasvjete u  dvorištu Osnovne škole Petra Preradovića u vidu pojačavanja osvijetljenosti (pojačavanja svjetlosnih izvora) na postojećim rasvjetnim tijelima u dvorištu škole a s ciljem jačanja sigurnosnih mjera škole.
Temeljem provedene rasprave Vijeće jednoglasno donosi 

Z a k lj u č a k   3.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da, u svrhu povećanja sigurnosti svih sudionika u prometu, od Zagrebačkog Holdinga d.o.o. – Podružnica Zagrebačke ceste zatraži
· provedbu održavanja horizontalne signalizacije prometa ponovnim iscrtavanjem postojećih pješačkih prijelaza na Zapoljskoj ulici kod odvojaka za k.br. 14-18, k.br. 20-24 i k.br. 26-30 (k.č. 2661/1 k.o. Peščenica).
Ad4) Razno 
Predsjednica je izvijestila Vijeće da Vodovod i odvodnja d.o.o. preuzima sve nove projekte i radove na izvođenju vodoopskrbe i odvodnje te je od Vijeća zatraženo da navedu prioritete na svom području. Za područje Mjesne samouprave Volovčica to su:
1. izgradnja i rekonstrukcija javnih kanala u ulicama Kriška (MO Volovčica), Oborovska (MO Donje Svetice)  i Ivanićgradska (MO Volovčica i Donje Svetice) koja je planirana u 2022. godine.
2. rekonstrukcija vodoopskrbnog cjevovoda u Zapoljskoj ulici s odvojcima (što uključuje i rekonstrukciju kućnih priključaka).
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 25.02.2025. godine s početkom u 18,00 sati.
Dovršeno u 19:10 sati.
Zapisnik vodila:
Iva Jelačić
KLASA: 024-08/25-003/177
URBROJ: 251-13-11-11/008-25-3 
Zagreb, 23. siječnja 2025.
Predsjednica 
Vijeća Mjesnog odbora Volovčica

